Here is a page extracted from Wikipedia that may contain CSS, HTML, and a lot of unformatted text.

Title: ليلى دوس
Content: ليلى دوس  حقوقيه مصريه, اتولدت فى محافظة اسيوط فى يوليه 1917. و هيا بنت توفيق باشا دوس السياسى الشهير, القيادى فى حزب الوفد, و شريك سعد زغلول و عضو لجنة التلاتين اللى حطت دستور 1923, و وزير الزراعه اللى استقال اعتراض على سياسات السرايا. ليلى دوس هيا مناضله مدافعه عن حقوق المراه و حريتها و حرية المجتمع ككل من فوق كرسيها المتحرك. اتقدمت المسيرات النسائيه, و هيا فى سن التسعين, ضد التحرش. و عاصرت حراك اجتماعى وثورى و سياسى مصرى على مر عصور كتيره.

دوس من رائدات حركه الخدمه الاجتماعيه, اسست الجمعيه النسائيه لتحسين الصحه العامه مع شريفه محرز سنة 1936, اللى بدت كجمعيه متخصصه لرعايه مرضى السل واسرهم. و كان للجمعيه اللى اتراستها ليلى دورا بارز خلال فترات الحروب, امدح العدوان الثلاثى و حربى 1967 و 1973 من ذهاب الى الاقاليم و التبرع بكسوه و افتتاح مراكز خياطه لكسوه المحاربين. كمان كافحت فى تعاون مشترك مع جمعية المبره ضد مرض الكوليرا فى اربعينيات القرن الماضى.

حياتها 
اتولدت ليلى دوس فى اسيوط فى عيله ميسوره الحال. ودخلت مدرسه الساكركير لفتره دامت تلات سنين . انتقلت لكلية البنات لحد تتلقى تعليم مصرى مش اجنبى سنة 1938. و استكملت دراستها بالجامعه الامريكيه فى سن الخمسه و الستين و درست لمدة عشر سنين , كان والدها رفض مواصلتها لدراستها الجامعيه, بس اصرت على استكمال مسيرتها التعليميه لحد اخدت الماجستير فى الادب المقارن سنة 1981 بعمر الخمسه و السبعين. و اتوفيت سنة 2015, بعد مسيرة عطاء استمرت لمدة تمانبه و تسعين سنه.

نشاطها 
بدا نشاطها الخيرى سنة 1936 حين قررت هيا و مجموعه من الستات تاسيس جمعيه لخدمة الاسره الفقيره بعد انتشار مرض السل فى مصر. لم يلق المشروع تاييدا فى البدايه, الا انهم نجحن بعد مرور  سنتين , حيث لاقت الجمعيه نجاحا باهرا من خلال دعايه اعلاميه كبيره حينها, جذبت تبرعات للجمعيه وتوسعت لفروع عده فى شتى اقاليم مصر. وتوسع نشاط الجمعيه ليشمل المرحله التمهيديه والابتدائى والاعدادى والثانويه ودارا لمسنين, وليضم كذلك مكتب لبحث الحالات والمساعدات والتدريب المهنى.

توثيق حياتها 
عقب وفاتها باسابيع قليله فى 2015, اصدر مركز المحروسه كتاب (عشت وشوفت), اللى يحوى مذكرات دوس, اللى كتبتها باللغه الانجليزيه, وقامت بترجمتها لميس النقاش, وكتبت التقديم الباحثه ملك رشدى. ويتخلل تاريخ ليلى دوس الشخصى حديثا عن تاريخ الحركه النسائيه, بدءا من ثوره 1919 لحد ثوره 25 يناير, حيث شاركت فيها بميدان التحرير من فوق كرسى متحرك.

لينكات برانيه

مصادر 

خريجين الجامعه الامريكيه بالقاهره
نسويين مصريين
اقباط
اشخاص من محافظه اسيوط
ناس من مدينه اسيوط